wannaphong/clean_thaiwikipedia huggingface dataset:
# อิสระพงศ์ โสพิกุล
อิสระพงศ์ โสพิกุล  เกิดวันที่ 21 มีนาคม พ.ศ. 2538 เป็นนักฟุตบอลชาวไทย ปัจจุบันเล่นให้กับ สโมสรฟุตบอลตรัง ใน ไทยลีก 3 ฤดูกาล 2563

 ประวัติ 
อิสระพงศ์  โสพิกุล เกิดเมื่อวันที่ 21 มีนาคม พ.ศ. 2538 ที่อำเภอยี่งอ จังหวัดนราธิวาส
การศึกษา
ระดับอนุบาล : โรงเรียนพิพัฒน์ทักษิณ อ.ยี่งอ จ.นราธิวาส
ระดับประถมศึกษา : โรงเรียนบ้านยี่งอ อ.ยี่งอ จ.นราธิวาส
ระดับมัธยมศึกษาตอนต้น : โรงเรียนกีฬาจังหวัดยะลา,โรงเรียนกีฬาจังหวัดตรัง
ระดับมัธยมศึกษาตอนปลาย : โรงเรียนกีฬาจังหวัดตรัง
ระดับอุดมศึกษา : ปัจจุบันศึกษาที่สถาบันพละศึกษาจังหวัดตรัง

เจ้า ทัวร์ อิสระพงศ์ลงเล่นให้ตรังเอฟซีเป็นครั้งแรก อย่างเป็นทางการในวัยเพียง 18ปี ในรายการฟุตบอลโตโยต้าลีกคัพ 2014 รอบ 32 ทีมสุดท้าย เจอทีมสุดแกร่งจาก โตโยต้าไทยพรีเมียร์ลีก  "ชัยนาท ฮอร์นบิล"

และในรายการ AIS ลีกภูมิภาคD2โซนภาคใต้ เจ้าทัวร์ ได้ประเดิมสนามให้กับตรังเอฟซี ในวัยเพียง 19 ปี (ตรังเอฟซี vs พังงาเอฟซี) ซึ่งโชว์ฟอร์มได้อย่างเหนียวแน่น จึงได้คัดเลือกให้ติด 11 ตัวจิงผู้เล่นยอดเยี่ยมในสัปดาห์แรก ของฤดูกาล2015

ฤดูกาล2017 
เข้ามาเฝ้าเสาในถิ่น อีแอ่นเหินฟ้า สโมสรฟุตบอลพัทลุง โดยมี “โค้ชเณร” วัชรินทร์ สุวรรณวงค์ เป็นเฮ็ดโค้ช และ สจ.ป้อม”วิศิษฐ์ กาญจโนภาส เป็น ผจก.ทีม

โตโยต้า ลีกคัพ 2562
ชนะ สตูล 2-1 Toyota  120 นาที
ชนะ ภูเก็ต 1-0 Toyota  90 นาที
ชนะ แอร์ฟอร์ต 2-1 Toyota  120 นาที
ชนะ ตราด 3-1  Toyota  120 นาที
เชียงราย เจ็บ🚨

ช้าง เอฟเอคัพ 2562
ชนะ ครัวณภัส 6-0 FA 90 นาที
ชนะ นครราชสีมา ห้วยแถลง 3-1 FA 60 นาที 🚨เจ็บ
ชนะ นครปฐม 4-2 FA  120 นาที
แพ้  นครราชสีมา มาสด้า 4-0 FA 90 นาที

ไทยลีก 4 ฤดูกาล 2562 – โซนภาคใต้
ชนะ  หาดใหญ่ ซิตี้ 1-0 90 นาที
ชนะ  ยาลอ 3-1 90 นาที
ชนะ  พัทลุง 0-1 90 นาที
เสมอ พัทลุง 0-0 ลงนาที80+ 10 นาที
เสมอ เมืองคอน 3-3 90นาที
เสมอ ปัตตานีfc 2-2 90 นาที

จำนวน นัด ปี 2562
ลีก 6 นัด
ถ้วยFA  4 นัด
ถ้วยToyota 4 นีด
รวม 14 นัด เวลาในการลงเล่น 1,270 นาที ไม่รวมทดเวลาบาทเจ็บ

 ทีมชาติ 
 ชุดเยาวชนอายุไม่เกิน 15 ปี 
อิสระพงศ์ลงเล่นในระดับชาติให้ทีมชาติไทยเป็นครั้งแรก ในรายการฟุตบอลเยาวชนอายุ 15 ปีชิงแชมป์โรงเรียนกีฬานานาชาติ 2010 ที่ประเทศสิงคโปร์ โดยมี อ.ปรีชาพัฒน์ ปยุตเรืองกิตติ์ เป็นหัวหน้าผู้ฝึกสอน และสามารถคว้าแชมป์ ชนะเลิศการแข่งขันฟุตบอลเยาวชน 15 ปีโรงเรียนกีฬานานาชาติ ปี 2553 

 เกียรติประวัติ 
 แชมป์ไพรมินิเตอร์ ภาคใต้ 14 ปี  ปี 2551 (กัปตันทีม u-14)        
 แชมป์ไพรมินิเตอร์ ภาคใต้ 14 ปี  ปี 2552 (กัปตันทีม u-14)
 ชนะเลิศการแข่งขันฟุตบอลเยาวชน 15 ปีโรงเรียนกีฬานานาชาติ ปี 2553 ที่ประเทศสิงคโบร์ 
 ตัวแทนภาคใต้ จำนวน 10 คน เข้าค่ายฟุตบอลขั้นสูงจากทีมโค้ชมืออาชีพ ใน โครงการ "มูลนิธิไทยคม เอฟเอคัพ ฟุตบอลแคมป์ 2554" 
 สกู๊ป สตาร์ภูธร อิสระพงศ์ โสพิกุล "เจ้าทัวร์ นายทวารจอมหนึบแห่งบางนรา" ของหนังสือพิมพ์สยามกีฬาลีกไทย 2554
 ฝึกทักษะฟุตบอลพื้นฐาน สโมสรพรีเมียร์ลีก อังกฤษ   Tottenham Hotspur F.C.  ณ เมือง ลอนดอน ประเทศ อังกฤษ 2555
 ชนะเลิศฟุตบอลงานเฉลิมพระชนมพรรษา ประจำปี 2555 และได้รับรางวัล"แมนออฟเดอะแมตช์" ในแมตช์ชิงชนะเลิศฟุตบอลงานเฉลิมพระชนมพรรษา ประจำปี 2555
 ชนะเลิศกีฬาฟุตบอลสถาบันพละศึกษาแห่งประเทศไทย 2556 
 กัปตันทีมตรังเอฟซี u-19 แข่งขันฟุตบอลเยาวชนชิงชนะเลิศแห่งประเทศไทย "โค้กคัพ" ครั้งที่ 17  ปี 2556
 กัปตันทีมตรังเอฟซี u-19 "ชนะเลิศภาคใต้"แข่งขันฟุตบอลเยาวชนชิงชนะเลิศแห่งประเทศไทย "โค้กคัพ" ครั้งที่ 18  ปี 2557

 รางวัลระดับทีมชาติ 
 รายการฟุตบอลเยาวชนอายุ 15 ปีชิงแชมป์โรงเรียนกีฬานานาชาติ 2010 ที่ประเทศสิงคโปร์  2010 :ชนะเลิศ
# เขตโทบง
เขตโทบง (ฮันกึล: 도봉구; ฮันจา: 道峰區) เป็นหนึ่งใน 25 เขตที่อยู่ในโซล ประเทศเกาหลีใต้ ตั้งอยู่ทางด้านทิศเหนือของแม่น้ำฮัน

สัญลักษณ์
 ดอกไม้ : ดอกกุหลาบปีนเขา
 ต้นไม้ : ต้นสน
 นก : นกพิราบ

เขตการปกครอง

thumb|left|100px
เขตโทบงประกอบด้วย 4 แขวง (dong)
 แขวงโทบง (ฮันกึล: 도봉동; ฮันจา: 道峰洞) 1, 2
 แขวงพังฮัก (ฮันกึล: 방학동; ฮันจา: 放鶴洞) 1, 2, 3
 แขวงซังมุน (ฮันกึล: 쌍문동; ฮันจา: 雙門洞) 1, 2, 3, 4
 แขวงชัง (ฮันกึล: 창동; ฮันจา:倉洞) 1, 2, 3, 4, 5

การคมนาคม
ทางรถไฟ
 โคเรียล
 รถไฟใต้ดินโซล สาย 1
(อึยจ็องบู) ← โทบงซัน — โทบง — พังฮัก — ชังทง — นกซ็อน → (เขตโนว็อน)
 โซล เมโทร
 รถไฟใต้ดินโซล สาย 4
(เขตโนว็อน) ← ชังทง — ซังมุน → (เขตคังบุก)
 รถไฟฟ้าโซลคอร์เพอเรชัน
 รถไฟใต้ดินโซล สาย 7
(อึยจ็องบู) ← โทบงซัน → (เขตโนว็อน)

เมืองพี่เมืองน้อง
 เขตชางผิง, ประเทศจีน
 ทงเฮ, ประเทศเกาหลีใต้
# มนุษย์ล่องหน (เพลงเยสเซอร์เดส์)
"มนุษย์ล่องหน" เป็นซิงเกิลของเยสเซอร์เดส์ ในปี พ.ศ. 2556 ประพันธ์เนื้อร้องโดย ฟองเบียร์ แต่งทำนองและเรียบเรียงโดย ธีระปริญญ์ รัตนบุตร ออกจำหน่ายในวันที่ 5 สิงหาคม พ.ศ. 2556 ส่วนมิวสิกวิดีโอเพลงนี้ ได้ 3 หนุ่ม ประกอบไปด้วย บอย ปกรณ์, หน่อง ธนา และ ภัทร บ้าน 'ฉัตรบริรักษ์' มาร่วมแสดงในมิวสิกวิดีโอนี้ด้วย

การตอบรับ
เพลง "มนุษย์ล่องหน" ติดอันดับสูงสุดที่ 5 จากการจัดอันดับของซี้ดเอฟเอ็ม ในชาร์ตของ ซี้ดเอฟเอ็ม ชาร์ตท็อป 20 ประจำวันที่ 25 สิงหาคม พ.ศ. 2556 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
ชาร์ต
ชาร์ต (พ.ศ. 2556)อันดับสูงสุด  ซี้ดเอฟเอ็ม ชาร์ตท็อป 20Seed Chart Top 20 ประจำวันอาทิตย์ที่ 25 สิงหาคม 2556, 20 อันดับเพลงฮิต จากคลื่นวิทยุ Seed Radio 97.5FM 5 95.5 เอฟเอ็ม เวอร์จิ้นฮิตซ์ ชาร์ตท็อป 4095.5 FM Virgin Hitz CHART TOP 40 ประจำวันอาทิตย์ที่ 25 สิงหาคม 2556 30
ชาร์ต (พ.ศ. 2557)อันดับสูงสุด  อีเอฟเอ็ม ชาร์ต 94 ท็อป แอรเพลย์ 52
# หมู่บ้านขนาดเล็ก
หมู่บ้านขนาดเล็ก  เป็นนิคมหรือแหล่งตั้งถิ่นฐานชนิดหนึ่ง มีนิยามแตกต่างกันออกไปในแต่ละประเทศ แต่โดยทั่วไปใช้เรียกนิคมขนาดเล็กและมีจำนวนประชากรน้อยในพื้นที่ชนบท หรือใช้เรียกนิคมที่เป็นส่วนหนึ่งของเทศบาลหรือนิคมอื่นที่ใหญ่กว่า ลักษณะสำคัญของหมู่บ้านขนาดเล็กคือ เป็นชุมชนที่ไม่มีองค์กรบริหารหรือปกครองตนเอง
# อันโดนี ซูบีซาร์เรตา
อันโดนี ซูบีซาร์เรตา อูร์เรตา  เกิดเมื่อวันที่ 23 ตุลาคม พ.ศ. 2504 เป็นอดีตนักฟุตบอลชาวสเปน ลงเล่นเป็นผู้รักษาประตูให้กับทีมอาลาเบส อัตเลติกเดบิลบาโอ บาร์เซโลนา บาเลนเซีย และทีมชาติสเปน
# ไลโอเนล ไฟนิงเกอร์
ไลโอเนล ชาลส์ ไฟนิงเกอร์ (, 17 กรกฎาคม ค.ศ. 1871 – 13 มกราคม ค.ศ. 1956) เป็นจิตรกรชาวอเมริกันเชื้อสายเยอรมัน เป็นหนึ่งในผู้นำของจิตรกรรมกลุ่มลัทธิสำแดงพลังอารมณ์

ประวัติ
ไลโอเนล ไฟนิงเกอร์เกิดเมื่อ ค.ศ. 1871 ที่นครนิวยอร์ก ประเทศสหรัฐอเมริกา เป็นบุตรของคาร์ล ไฟนิงเกอร์ นักไวโอลิน กับเอลิซาเบธ ไฟนิงเกอร์ นักร้อง เมื่ออายุได้ 16 ปี ไฟนิงเกอร์เดินทางไปที่เบอร์ลินเพื่อเข้าเรียนที่สถาบันวิทยาศาสตร์ปรัสเซีย (Prussian Academy of Sciences) จากนั้นเขาเรียนต่อในโรงเรียนสอนศิลปะ และเริ่มต้นอาชีพนักเขียนการ์ตูนล้อการเมือง

ในปี ค.ศ. 1900 ไฟนิงเกอร์พบกับคลารา เฟือสท์ (Clara Fürst) หนึ่งปีต่อมาทั้งคู่ก็แต่งงานกันและมีลูกสาว 2 คน แต่อีก 7 ปีต่อมา เขาก็แต่งงานใหม่กับจูเลีย เบิร์ก (Julia Berg) และมีลูกด้วยกันหลายคน โดยมี 2 คนที่ทำอาชีพศิลปินตามบิดา ได้แก่ อานเดรอัส ไฟนิงเกอร์ (ช่างภาพ) และที. ลักซ์ ไฟนิงเกอร์ (จิตรกร)

เมื่อมีอายุได้ 36 ปี ไฟนิงเกอร์เริ่มวาดภาพวิจิตรศิลป์ และเป็นสมาชิกของกลุ่มลัทธิสำแดงพลังอารมณ์แบบเยอรมันหลายกลุ่ม เช่น กลุ่มเบลาเออไรเทอร์และดีบรึคเคอ งานแสดงภาพครั้งแรกของเขาที่จัดที่ Sturm Gallery ทำให้วัลเทอร์ โกรพีอุสเสนอตำแหน่งอาจารย์ที่เบาเฮาส์ให้เขาMuir, Laura and Nathan Timpano. Lyonel Feininger: Photographs 1928-1939.

ในปี ค.ศ. 1933 เมื่อพรรคนาซีขึ้นสู่อำนาจ งานของไฟนิงเกอร์และศิลปินคนอื่น ๆ ถูกเรียกว่าเป็น "ศิลปะเสื่อม" (Degenerate art) ในปี ค.ศ. 1937 ครอบครัวของเขาจึงเดินทางกลับอเมริกา ต่อมาในปี ค.ศ. 1955 ไฟนิงเกอร์ได้รับเลือกให้เป็นสมาชิกของ American Academy of Arts and Letters

ไลโอเนล ไฟนิงเกอร์เสียชีวิตที่นครนิวยอร์กในปี ค.ศ. 1956 ขณะมีอายุได้ 84 ปี
# ซัมไนตส์ (เพลง)
"ซัมไนตส์"  เป็นเพลงของวงดนตรีอินดี้ป็อปชาวอเมริกัน ฟัน ออกจำหน่ายเมื่อวันที่ 4 มิถุนายน พ.ศ. 2555 เป็นซิงเกิลลำดับที่ 2 และเป็นแทร็กลำดับแรกจากสตูดิโออัลบั้มชุดที่ 2 ที่มีชื่อเดียวกันกับชื่อเพลงนี้ เพลงนี้ประพันธ์โดย Jeff Bhasker, Nate Ruess, Andrew Dost, และ Jack Antonoff ในด้านดนตรี เพลง "ซัมไนตส์" เป็นเพลงประเภทอินดี้ป็อป ที่มีองค์ประกอบของพาวเวอร์ป็อป และอัฟโฟรบีต ส่วนด้านเนื้อหาของเพลง แสดงให้เห็นถึงเรื่องวิกฤตอัตถิภาวนิยม

ในสหรัฐอเมริกา เพลง "ซัมไนตส์" ได้เป็นเพลงสลีปเปอร์ฮิต อยู่ในชาร์ตบิลบอร์ดฮอต 100เป็นระยะเวลาประมาณ 7 เดือน ก่อนที่จะเข้าสู่อันดับสูงสุดในอันดับ 3 เป็นเวลา 6 สัปดาห์ไม่ต่อเนื่องกัน เริ่มต้นในสัปดาห์ของวันที่ 29 กันยายน พ.ศ. 2555 เพลงนี้กลายเป็นซิงเกิลที่ 2 ของฟันที่เข้าสู่ 10 อันดับแรกในชาร์ต ตลอดจนเป็นเพลงที่ 2 ที่ได้รับการรับรองในระดับทองคำขาวในสหรัฐอเมริกา หลังจากซิงเกิลที่แล้ว "วีอาร์ยัง" โดยเพลง "ซัมไนตส์" ได้เป็นซิงเกิลหนึ่งที่ประสบความสำเร็จในหลาย ๆ ประเทศทั่วโลก

ในปี พ.ศ. 2555 วงดนตรีเมทัลคอร์ Like Moths To Flames ได้คัฟเวอร์เพลงนี้ และรวมอยู่ในอัลบั้มรวมเพลง พังก์โกส์ป็อป 5
# ปลากระโทงสีน้ำเงิน
ปลากระโทงสีน้ำเงิน หรือ ปลากระโทงแทงสีน้ำเงิน หรือ ปลาอินทรีช้าง   เป็นปลาทะเลขนาดใหญ่ชนิดหนึ่ง จำพวกปลากระโทง

ศัพทมูลวิทยา
จัดเป็นปลากระโทงเพียงชนิดเดียวที่อยู่ในสกุล Makaira โดยคำนี้มาจากภาษากรีกคำว่า machaira หมายถึง "มีดสั้น" หรือ "กริช" และภาษาละติน machaera หมายถึง "ดาบ" และชื่อชนิด nigricans เป็นภาษาละติน หมายถึง "เปลี่ยนเป็นสีดำ"

ขนาด
มีความยาวเต็มที่ได้ถึง 5 เมตร  (16.4 ฟุต) และหนักได้ถึง 818 กิโลกรัม (1,803 ปอนด์) ในตัวเมีย โดยปลาตัวเมียจะมีขนาดใหญ่กว่าตัวผู้ จัดเป็นปลากระโทงที่มีขนาดใหญ่ที่สุดในโลกอีกด้วย

ปลากระโทงสีน้ำเงิน มีลายสีฟ้าหรือน้ำเงินจางเป็นลายพาดขวางตลอดทั้งลำตัว ด้านหลังมีสีน้ำเงินเข้ม ครีบอกมีความยืดหยุ่นสามารถพับกลับเข้าหาลำตัวได้ มีเส้นข้างลำตัวเป็นวง ครีบหลังตอนหน้าสั้นกว่าความลึกของลำตัว

พฤติกรรม
มีพฤติกรรมและการกระจายพันธุ์เหมือนกับปลากระโทงชนิดอื่น ๆ คือ หากินตามผิวน้ำในเขตร้อนหรือเขตอบอุ่นตามทะเลเปิดหรือมหาสมุทรขนาดใหญ่ทั่วโลก มีการอพยพย้ายถิ่นที่อยู่ในแต่ละฤดูกาล โดยล่าปลาและสัตว์น้ำชนิดต่าง ๆ เป็นอาหาร เช่น ปลาแมคเคอเรล, ปลาทูน่า หรือหมึก ขณะเดียวกันก็อาจตกเป็นอาหารของปลาล่าเหยื่อขนาดใหญ่ได้เช่นกัน เช่น ปลาฉลามมาโกครีบสั้น และปลาฉลามขาว 

เดิมที ปลากระโทงสีน้ำเงินถูกจำแนกออกเป็น 2 ชนิด คือ ปลากระโทงสีน้ำเงินแอตแลนติก ที่พบในมหาสมุทรแอตแลนติก กับ ปลากระโทงสีน้ำเงินอินโด-แปซิฟิก (M.  mazara) ที่พบในมหาสมุทรแปซิฟิก และมหาสมุทรอินเดีย แต่จากการศึกษาล่าสุดพบว่า แม้ประชากรของ 2 จำพวกนี้แยกออกจากกัน แต่ก็จัดเป็นชนิดเดียวกัน เพราะมีสายพันธุกรรมเหมือนกัน เชื่อว่าประชากรของปลากระโทงสีน้ำเงินทั้ง 2 ถิ่นนี้มีการแลกเปลี่ยนสายพันธุกรรมซึ่งกันและกัน, see page 429..
thumb|โครงกระดูก
thumb|เนื้อปลาขนาด 8 ออนซ์ (230 กรัม)
นิยมตกกันเป็นเกมกีฬา เนื่องจากเป็นปลาขนาดใหญ่ และต่อสู้กับเบ็ดได้อย่างสนุก  ผู้ตกต้องยื้อสู้กับปลาบนเรือเป็นเวลานาน ซึ่งอาจจะใช้เวลานานหลายชั่วโมง หรือกว่าครึ่งค่อนวัน อีกทั้งเนื้อก็นิยมบริโภค โดยนิยมนำมาปรุงเป็นซาซิมิในอาหารญี่ปุ่น  และถูกเรียกกันในฮาวายว่า "อา'ฮู" (a'u.) มีรายงานปริมาณการบริโภคทั่วโลกถึง 3,064 เมตริกตัน ในปี ค.ศ. 2000Fooduniversity.com website: Pacific Blue Marlin

ชื่อพ้อง
 Maikaira nigricans (sic) Lacepède, 1802
 Makaira nigricans nigricans Lacepède, 1802
 Xiphias ensis Lacepède, 1800 (ชื่อคลุมเครือ)
 Makaira ensis (Lacepède, 1800) (ชื่อคลุมเครือ)
 Tetrapturus herschelii Gray, 1838
 Histiophorus herschelii (Gray, 1838)
 Makaira herschelii (Gray, 1838)
 Tetrapturus amplus Poey, 1860
 Makaira ampla (Poey, 1860)
 Makaira ampla ampla (Poey, 1860)
 Makaira nigricans ampla (Poey, 1860)
 Tetrapturus mazara Jordan & Snyder, 1901
 Istiompax mazara (Jordan & Snyder, 1901)
 Makaira ampla mazara (Jordan & Snyder, 1901)
 Makaira mazara (Jordan & Snyder, 1901)
 Makaira nigricans mazara (Jordan & Snyder, 1901)
 Makaira bermudae Mowbray, 1931
 Orthocraeros bermudae (Mowbray, 1931)
 Eumakaira nigra Hirasaka & Nakamura, 1947
 Makaira nigra (Hirasaka & Nakamura, 1947)
 Makaira perezi de Buen, 1950
 Istiompax howardi Whitley, 1954
# พรรคประชาธรรม
อาจหมายถึง
 พรรคประชาธรรม (พ.ศ. 2517) ก่อตั้งเมื่อวันที่ 19 พฤศจิกายน พ.ศ. 2517 ถูกยุบพรรคจากคำสั่งของคณะปฏิรูปการปกครองแผ่นดิน ของพลเรือเอก สงัด ชลออยู่ เมื่อวันที่ 6 ตุลาคม พ.ศ. 2519
 พรรคประชาธรรม (พ.ศ. 2547) ก่อตั้งเมื่อวันที่ 8 กรกฎาคม พ.ศ. 2547 สิ้นสภาพความเป็นพรรคการเมือง เมื่อวันที่ 27 เมษายน พ.ศ. 2548
 พรรคประชาธรรม (พ.ศ. 2552) ก่อตั้งเมื่อวันที่ 16 เมษายน พ.ศ. 2552 สิ้นสภาพความเป็นพรรคการเมือง เมื่อวันที่ 22 พฤศจิกายน พ.ศ. 2562
 พรรคประชาธรรมไทย นำโดย พิเชษฐ สถิรชวาล ก่อตั้งเมื่อวันที่ 30 ตุลาคม พ.ศ. 2561 สิ้นสภาพความเป็นพรรคการเมือง เมื่อวันที่ 18 พฤศจิกายน พ.ศ. 2564
# บิลลี คิดแมน
บิลลี คิดแมน (Billy Kidman) มีชื่อจริง ปีเตอร์ อาแลน กรูเยอร์ จูเนียร์ (Peter Alan Gruner, Jr.) เกิดวันที่ 11 พฤษภาคม ค.ศ. 1974 เป็นนักมวยปล้ำอาชีพกึ่ง-เกษียณอายุและผู้ผลิตมวยปล้ำชาวอเมริกัน ปัจจุบันทำงานกับWWEในฐานะผู้ผลิต ในฐานะนักมวยปล้ำเขาสร้างชื่อเสียงกับเวิลด์แชมเปี้ยนชิพเรสต์ลิง (WCW) และเวิลด์เรสต์ลิงเฟเดเรชัน/เอ็นเตอร์เทนเมนต์ (WWF/E) ตลอดปลายปี 1990 และต้นยุคปี 2000

แชมป์และรางวัล
East Coast Wrestling Association
ECWA Tag Team Championship (1 time) – with Ace Darling
ECWA Hall of Fame (Class of 2004)
Pro Wrestling Illustrated
PWI ranked him #92 of the 500 best singles wrestlers of the year in PWI 500 in 2004
Revolution Xtreme Wrestling
RXW World Heavyweight Championship (1 time)
Trans-World Wrestling Federation
TWWF Cruiserweight Championship (1 time)
United States Wrestling Association
USWA World Tag Team Championship (1 time) – with Ace Darling
World Championship Wrestling
WCW Cruiserweight Championship (3 times)
WCW Cruiserweight Tag Team Championship (1 time) – with Rey Mysterio, Jr.
WCW World Tag Team Championship (2 times) – with Rey Mysterio, Jr. (1) and  Konnan (1)
World Series Wrestling
WSW World Heavyweight Championship (1 time)
World Wrestling Federation / World Wrestling Entertainment
WCW/WWF/E Cruiserweight Championship (4 times)
WWE Tag Team Championship (1 time) – with Paul London
Wrestling Observer Newsletter
Worst Feud of the Year (2000) vs. Hulk Hogan

บรรณานุกรม
Carrington, L. Anne (2014).  Billy Kidman: The Shooting Star. Palm Tree Books
# วอลเลย์บอลชายเวิลด์คัพ 1991
วอลเลย์บอลชายเวิลด์คัพ 1991 จัดขึ้นในประเทศญี่ปุ่นระหว่างวันที่ 22 พฤศจิกายน - 1 ธันวาคม 1991 การแข่งขันเวิลด์คัพประกอบด้วย 12 ทีม ได้แก่แชมป์จาก 5 ทวีป (เอเชีย, อเมริกาเหนือ, อเมริกาใต้, แอฟริกา, ยุโรป) รองแชมป์ทวีปอีก 4 ทีม, ประเทศเจ้าภาพ และ ทีมที่ได้รับเชิญจากสหพันธ์วอลเลย์บอลนานาชาติ (ไวลด์การ์ด) โดยทีมที่ชนะจะผ่านเข้าสู่การแข่งขันกีฬาโอลิมปิกบาร์เซโลนา

อันดับการแข่งขัน
 สหภาพโซเวียต
 คิวบา
 สหรัฐอเมริกา
 ญี่ปุ่น
 เกาหลีใต้
 บราซิล
 เยอรมนี
 ตูนิเซีย
 แอลจีเรีย
 เม็กซิโก
 อิหร่าน
 ชิลี
# พรรคแรงงาน (ประเทศไทย พ.ศ. 2511)
พรรคแรงงาน พรรคการเมืองที่ได้จดทะเบียนก่อตั้งตาม พ.ร.บ.พรรคการเมือง พ.ศ. 2511 เป็นลำดับที่ 7/2511

 ประวัติ 
พรรคแรงงาน ได้ยื่นจดทะเบียนก่อตั้งพรรคต่อพ่วง สุวรรณรัฐ ปลัดกระทรวงมหาดไทยในฐานะนายทะเบียนพรรคการเมืองเมื่อวันที่ 23 ธันวาคม พ.ศ. 2511 มีเชื้อ กาฬแก้ว เป็นหัวหน้าพรรคและวีระ ถนอมเลี้ยง เป็นเลขาธิการพรรค

 การเลือกตั้ง 10 กุมภาพันธ์ 2512 
การเลือกตั้งเมื่อวันที่ 10 กุมภาพันธ์ 2512 พรรคแรงงานได้ส่งผู้สมัครลงรับเลือกตั้งแต่ไม่ได้ที่นั่งในสภาแม้แต่ที่นั่งเดียว

 ยุบพรรค 
พรรคแรงงานถูกยุบตามคำสั่งคณะปฏิวัติที่มี จอมพล ถนอม กิตติขจร เป็นหัวหน้าคณะเมื่อวันที่ 17 พฤศจิกายน 2514 ประกาศของคณะปฏิวัติ ฉบับที่ 9 มีผลให้บรรดาพรรคการเมืองที่มีอยู่เป็นอันสิ้นสุดลง ประกาศของคณะปฏิวัติฉบับที่ ๙  ราชกิจจานุเบกษา เล่ม ๘๘ ตอน ๑๒๖ ก พิเศษ หน้า ๓ 20 พฤศจิกายน พ.ศ. 2514  

 หัวหน้าพรรค 
 กาฬ เชื้อแก้ว (23 ธันวาคม 2511 - 17 พฤศจิกายน 2514)

 เลขาธิการพรรค 
 วีระ ถนอมเลี้ยง (23 ธันวาคม 2511 - 17 พฤศจิกายน 2514)
# โยอิจิ คาโต
โยอิจิ คาโต  เกิดวันที่ 12 สิงหาคม ค.ศ. 1976 ที่เมืองโออิตะ เป็นอดีตนักกีฬาวอลเลย์บอลจากประเทศญี่ปุ่น ซึ่งเป็นหนึ่งในนักวอลเลย์บอลระดับแถวหน้าของวอลเลย์บอลชายทีมชาติญี่ปุ่นในช่วงต้นคริสต์ทศวรรษ 2000 โดยทำหน้าที่ในตำแหน่งตัวตบหัวเสา ในปี ค.ศ. 2003 เขาจบฤดูกาลแรกของเขากับทีมซิสเลย์เตรวีโซ ที่สามารถเข้าสู่รอบสุดท้ายของลีกอิตาลี

เดือนพฤษภาคม ค.ศ. 2014 เขาได้อำลาการเป็นนักวอลเลย์บอลในการแข่งขันรายการคุโระวะชิกิออลเจแปนวอลเลย์บอลทัวร์นาเมนต์ และในเดือนกันยายนของปีเดียวกันนี้ เขาได้รับการแต่งตั้งให้เป็นผู้ฝึกสอนทีมวอลเลย์บอลหญิงฮิซะมิสึสปริงส์

 เกียรติประวัติ 
 อันดับ 16 — วอลเลย์บอลชายชิงแชมป์โลก 1998
 อันดับ 10 — วอลเลย์บอลชายเวิลด์คัพ 1999
 อันดับ 9 — วอลเลย์บอลเวิลด์ลีก 2001
 อันดับ 5 — วอลเลย์บอลชายเวิลด์แกรนด์แชมป์เปี้ยนคัพ 2001
 อันดับ 13 — วอลเลย์บอลเวิลด์ลีก 2002
 อันดับ 9 — วอลเลย์บอลชายชิงแชมป์โลก 2002
 อันดับ 13 — วอลเลย์บอลเวิลด์ลีก 2003
 อันดับ 9 — วอลเลย์บอลชายเวิลด์คัพ 2003
# สโมสรฟุตบอลบาร์เซโลนาในฤดูกาล 2007–08
ฤดูกาล 2007-08 ของสโมสรฟุตบอลบาร์เซโลนา เป็นฤดูกาลที่ 108 ของสโมสร และฤดูกาลที่ 77 ของการที่ได้อยู่บนลีกสูงสุด

 เหตุการณ์ 
right|thumb|100px|ตีแยรี อ็องรี นักเตะมูลค่า 24 ล้านยูโรซึ่งย้ายมาจาก อาร์เซนอล 
 25 มิถุนายน: ตีแยรี อ็องรี ย้ายเข้ามาจากอาร์เซนอลด้วยค่าตัว 24 ล้านยูโร 

 29 สิงหาคม: ไนกี้จะเป็นผู้สนับสนุนให้กับบาร์เซโลนาจนกระทั่งถึงฤดูกาล 2017-18 

 22 กันยายน: สนามกัมนอว์มีอายุครบ 50 ปี

 22 กันยายน: ผังร่างของสนามกัมนอว์ถูกร่างขึ้น มันจะทำให้สนามกัมนอว์ใหญ่ขึ้น มีหลังคาเคลื่อนที่ได้และสิ่งอำนวยความสะดวกดีขึ้น

 20 ตุลาคม: โบยัน กลายเป็นนักเตะที่เด็กที่สุดที่สามารถทำประตูให้บาร์เซโลนาในลาลิกาได้

 26 ตุลาคม: บาร์ซาเปิดศูนย์ชุมชนเพื่อเด็กและเยาวชนในเซเนกัล

 20 มีนาคม: บาร์เซโลนาสิ้นสุดการเล่นในโกปาเดลเรย์ของฤดูกาลนี้

 8 พฤษภาคม: แป็ป กวาร์ดิออลา เข้ามาทำหน้าที่เป็นผู้จัดการทีมต่อจากฟรังก์ ไรการ์ด ซึ่งหมดสัญญา

 ผู้เล่น 

 รายการอ้างอิง
# 7 วันจองเวร
7 วันจองเวร เป็นละครซีรีส์ที่ดัดแปลงจากเค้าโครงเรื่องมาจากนวนิยายชุด 7 วันจองเวร ประกอบด้วย Ward ห้องคลอดมรณะ, Mirror กระจกสั่งตาย, Haunted อาถรรพ์เรือนลั่นทม, Theater ตีตั๋วไปตาย, Stairs 12 ขั้น...บันไดผี, Reality ท้าคนเป็น เห็นคนตาย, Holy ศพ-เซ่น-ศาล บทประพันธิ์โดย ภาคินัย บทโทรทัศน์โดย ลัดดาวัลย์ รัตนดิลกชัย, คงเดช จาตุรันต์รัศมี, พรินทรา ชูโต, วาสุเทพ เกตุเพ็ชร์, ทินพัฒน์ บัญญัติปิยพจน์, พิรุณ อนุสุริยา ที่ผลิตโดย ทาเลนต์ วัน มูฟวี่ สตูดิโอ ออกอากาศทุกวันเสาร์-อาทิตย์ เวลา 20.30 - 21.30 น. ทางช่องเวิร์คพอยท์ทีวี ออกอากาศตอนแรกเมื่อวันที่ 10 มกราคม พ.ศ. 2558 - 8 มีนาคม พ.ศ. 2558 กำกับการแสดงโดย ทรงศักดิ์ มงคลทองเวิร์คพอยท์ ถือฤกษ์ดีบวงสรวงซีรีส์เรื่องแรก 7 วันจองเวร

 รายชื่อนักแสดงหลัก 
 ชาคริต แย้มนาม  รับบท  ซัน
 วรัลชญาน์ จินดารักษ์วงศ์  รับบท แพทย์หญิงชลลดา ธนาพิพัฒน์ (หมอชล)
 มณีรัตน์ คำอ้วน  รับบท  นุสรา กาญจนปภากูล (นุส) / นิสรา กาญจนปภากูล (ซิสเตอร์นิสา)
 ด.ญ.กรณิศ เล้าสุบินประเสริฐ  รับบท

 รายชื่อตอน 
 ตอนที่  วันที่ออกอากาศ  ชื่อตอน  ผู้กำกับ 1 - 2 - 3 10 , 11 , 17 มกราคม 2558  ศพ - เซ่น - ศาล (Saturday - Holy)  ทรงศักดิ์ มงคลทอง 4 - 5 18 , 24 มกราคม 2558  ขั้น..บันไดผี (Thursday - Stairs)  ทรงศักดิ์ มงคลทอง 6 - 7  25 , 31 มกราคม 2558  ท้าคนเป็น..เห็นคนตาย (Friday - Reality)  ทรงศักดิ์ มงคลทอง 8 - 9 - 10  1 , 7 , 8 กุมภาพันธ์ 2558  กระจกสั่งตาย (Monday - Mirror)  ทรงศักดิ์ มงคลทอง , พงษ์ชัยพัฒน์ เศรษฐนันท์ 11 - 12 - 13  14 , 15 , 21 กุมภาพันธ์ 2558  ห้องคลอดมรณะ (Sunday - Ward)  พงษ์ชัยพัฒน์ เศรษฐนันท์14 - 15  22 , 28 กุมภาพันธ์ 2558   ตีตั๋วไปตาย (Wednesday - Theater)  พงษ์ชัยพัฒน์ เศรษฐนันท์ , โมไนย ธาราศักดิ์16 - 17 - 18 1 , 7 , 8 มีนาคม 2558    อาถรรพ์เรือนลั่นทม (Tuesday - Haunted)  ทรงศักดิ์ มงคลทอง

 เพลงประกอบซีรีส์ 
 เพลง ภาพหลอน - วง Houdini (ฮูดีนี)

 ส่วนเกี่ยวข้อง 
 7 วันจองเวร ภาค 2
# พรรคขบวนการไฮด์ปาร์ค
พรรคขบวนการไฮด์ปาร์ค   พรรคการเมืองที่ได้จดทะเบียนก่อตั้งพรรคตาม พ.ร.บ.พรรคการเมือง พ.ศ. 2498 เป็นลำดับที่ 4/2499ประกาศกระทรวงมหาดไทย เรื่อง การจดทะเบียนพรรคการเมืองขบวนการไฮด์ปาร์ค เป็นพรรคการเมืองที่มีแนวทางทางการเมืองเอนไปทางฝ่ายซ้าย

 ประวัติ 
พรรคขบวนการไฮด์ปาร์ค ยื่นจดทะเบียนก่อตั้งพรรคต่อปลัดกระทรวงมหาดไทยในฐานะนายทะเบียนพรรคการเมือง เมื่อวันที่ 21 มีนาคม พ.ศ. 2499 มีนายเพทาย โชตินุชิต เป็นหัวหน้าพรรคและนายชวน รัตนวราหะ เป็นเลขาธิการพรรค

พรรคขบวนการไฮด์ปาร์ค เกิดขึ้นหลังจากที่จอมพล ป. พิบูลสงคราม นายกรัฐมนตรีหลังจากได้เดินทางไปเยือนนานาประเทศในช่วงปี พ.ศ. 2498 และเกิดความประทับใจในมุมนักพูด ที่สวนสาธารณะไฮด์ปาร์ค กรุงลอนดอน ประเทศอังกฤษ ที่เปิดโอกาสให้มีผู้ปราศรัยโจมตีการทำงานของรัฐบาลได้อย่างอิสระ เมื่อกลับมาจึงได้เปิดโอกาสให้กระทำเช่นนั้นที่ท้องสนามหลวง Rose, Saul. Socialism in Southern Asia. London: Oxford University Press, 1959. p. 181 จึงเกิดการปราศรัยครั้งแรกเมื่อวันที่ 5 สิงหาคม พ.ศ. 2498 โดยโจมตีรัฐมนตรีว่าการกระทรวงศึกษาธิการในขณะนั้น และได้ขยายแนวร่วมและการเคลื่อนไหวขึ้นเป็นลำดับ โดยเรียกร้องให้ยกเลิก ส.ส. ประเภทที่ 2 โดยอ้างว่าไม่เป็นประชาธิปไตย และมีการเดินขบวนที่ถนนราชดำเนินและอนุสาวรีย์ประชาธิปไตยในปลายปีเดียวกัน จนถูกจับ ผู้ที่ถูกจับคุมขังจึงประท้วงด้วยการอดอาหาร 

จนกระทั่งรัฐบาลเปิดโอกาสให้มีการจดทะเบียนพรรคการเมืองขึ้นมาอย่างเป็นทางการ จึงมีการก่อตั้งพรรคขึ้นมาอย่างเป็นทางการ

ต่อมาในวันที่ 23 กรกฎาคม พ.ศ. 2500 นายเพทาย โชตินุชิต หัวหน้าพรรคได้ลาออกจากตำแหน่ง ที่ประชุมพรรคจึงได้ทำการเลือกตั้งหัวหน้าพรรคคนใหม่ปรากฏว่า นายทวีศักดิ์ ตรีพลี ส.ส.จังหวัดขอนแก่นได้รับเลือกตั้งเป็นหัวหน้าพรรคคนใหม่

นโยบาย
พรรคขบวนการไฮด์ปาร์ค เป็นพรรคการเมืองที่มีแนวทางทางการเมืองเอนไปทางฝ่ายซ้าย มีนโยบาย 4 ประการ คือ

การดำเนินกิจการทางการเมืองเพื่อเอกราชและประชาธิปไตยสมบูรณ์  
ต้องเป็นรัฐบาลของประชาชน โดยประชาชน และเพื่อประชาชน 
ประชาชนเป็นใหญ่ 
รวมกันอยู่ แยกกันเราตาย  Trager, Frank N (ed.). Marxism in Southeast Asia; A Study of Four Countries. Stanford, Calif: Stanford University Press, 1959. p. 97 

 การเลือกตั้ง 
 การเลือกตั้ง 26 กุมภาพันธ์ 2500 
การเลือกตั้งเมื่อวันที่ 26 กุมภาพันธ์ พ.ศ. 2500 พรรคขบวนการไฮด์ปาร์คได้ส่งผู้สมัครลงรับเลือกตั้ง ซึ่งทางพรรคได้ที่นั่งในสภาผู้แทนราษฎรทั้งสิ้น 2 ที่นั่งคือ ทวีศักดิ์ ตรีพลี จากจังหวัดขอนแก่น และ พีร์ บุนนาค จากจังหวัดสุพรรณบุรี

 การเลือกตั้ง 15 ธันวาคม 2500 
ในการเลือกตั้งเมื่อวันที่ 15 ธันวาคม พ.ศ. 2500 ซึ่งเกิดขึ้นภายหลังการรัฐประหารเมื่อวันที่ 16 กันยายน ปีเดียวกัน ทางพรรคได้ส่งผู้สมัครลงรับเลือกตั้งอีกครั้งหนึ่ง แต่ในคราวนี้พรรคกลับได้ที่นั่งในสภาผู้แทนราษฎรเพียงที่นั่งเดียวจากนายทวีศักดิ์ ตรีพลี หัวหน้าพรรค

 ยุบพรรค 
พรรคขบวนการไฮด์ปาร์คถูกยุบตามคำสั่งคณะปฏิวัติที่มี จอมพล สฤษดิ์ ธนะรัชต์ ผู้บัญชาการทหารบก เป็นหัวหน้าคณะเมื่อค่ำวันจันทร์ที่ 20 ตุลาคม พ.ศ. 2501
# วัดเขาช่องลม (จังหวัดชลบุรี)
วัดเขาช่องลม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลเขาคันทรง อำเภอศรีราชา จังหวัดชลบุรี มีที่ดินตั้งวัดเนื้อที่ 45 ไร่

วัดเขาช่องลมสร้างเมื่อวันที่ 23 พฤษภาคม พ.ศ. 2526 โดยนายเชาวน์ จิตต์อารีย์ ได้ถวายที่ดินแก่พระอธิการเหลือ ปัญญฺวโร (เจ้าอาวาสรูปแรก) ซึ่งขณะนั้นได้เดินธุดงค์มาปฏิบัติธรรมบริเวณนี้ ต่อมาได้สร้างเสนาสนะขึ้น และได้รับอนุญาตให้สร้างวัดเมื่อ พ.ศ. 2522 และได้รับอนุญาตให้ตั้งวัดเมื่อ 2526 ได้รับพระราชทานวิสุงคามสีมา เมื่อวันที่ 10 ตุลาคม พ.ศ. 2532 ปัจจุบันมีโรงเรียนพระปริยัติธรรมแผนกธรรมเปิดสอน

ลำดับเจ้าอาวาส
 พระครูพิพิธศาสนการ (เหลือ ปญฺญาวโร) เจ้าอาวาสรูปที่ 1 (พ.ศ.---- ถึง พ.ศ. 2561)
 พระครูปลัดวัณณวัฒน์ (เลขนาวิน)   เจ้าอาวาสรูปปัจจุบัน (พ.ศ. 2561 ถึง ปัจจุบัน)
# แขวงโทบง
แขวงโทบง  เป็นแขวง (ทง) ของเขตโทบงในโซล ประเทศเกาหลีใต้
# แขวงชัง
แขวงชัง  เป็นแขวง (ทง) ของเขตโทบงในโซล ประเทศเกาหลีใต้
# แขวงซังมุน
แขวงซังมุน  เป็นแขวง (ทง) ของเขตโทบงในโซล ประเทศเกาหลีใต้
# แขวงพังฮัก
แขวงพังฮัก  เป็นแขวง (ทง) ของเขตโทบงในโซล ประเทศเกาหลีใต้
# เขตการปกครองของเขตโทบง
เขตโทบงประกอบด้วย 4 แขวง (dong)
 แขวงโทบง (ฮันกึล: 도봉동; ฮันจา: 道峰洞) 1, 2
 แขวงพังฮัก (ฮันกึล: 방학동; ฮันจา: 放鶴洞) 1, 2, 3
 แขวงซังมุน (ฮันกึล: 쌍문동; ฮันจา: 雙門洞) 1, 2, 3, 4
 แขวงชัง (ฮันกึล: 창동; ฮันจา:倉洞) 1, 2, 3, 4, 5

รายชื่อประชากรและพื้นที่
ชื่อประชากรพื้นที่ความหนาแน่นของประชากร แขวงพังฮัก  89,855  4.07 km² (1.57 sq mi)  22,077 /km² (57,180 /sq mi) แขวงโทบง  56,990  9.55 km² (3.7 sq mi)  5,697 /km² (15,402 /sq mi) แขวงชัง  136,898 4.35 km² (1.68 sq mi)  31,471 /km² (81,509 /sq mi) แขวงซังมุน  84,893 2.81 km² (1.08 sq mi)  30,211 /km² (78,246 /sq mi)

ข้อมูลทั่วไป
ชื่อแขวงย่อยจุดที่น่าสนใจภาพตำแหน่งลักษณะ แขวงพังฮัก  แขวงพังฮัก 1
 แขวงพังฮัก 2
 แขวงพังฮัก 3200px แขวงชัง  แขวงชัง 1
 แขวงชัง 2
 แขวงชัง 3
 แขวงชัง 4
 แขวงชัง 5 200px  แขวงโทบง  แขวงโทบง 1
 แขวงโทบง 2 200px  แขวงซังมุน  แขวงซังมุน	 1
 แขวงซังมุน	 2
 แขวงซังมุน	 3
 แขวงซังมุน	 4 200px
# ไพโรจน์ เฉลียวศักดิ์
ไพโรจน์ เฉลียวศักดิ์ (เกิด 21 เมษายน พ.ศ. 2498) อดีตสมาชิกสภาผู้แทนราษฎรจังหวัดยะลา 1 สมัย

 ประวัติ 
ไพโรจน์ เฉลียวศักดิ์ เกิดเมื่อวันที่ 21 เมษายน พ.ศ. 2498 เป็นบุตรของนายจรุง กับนางสุนันทา เฉลียวศักดิ์ประวัติผู้สมัคร ส.ส. กรมการปกครอง สำเร็จการศึกษา เกษตรศาสตรบัณฑิต จาก มหาวิทยาลัยขอนแก่น 

การทำงาน
หลังจากสำเร็จการศึกษา ไพโรจน์ ได้เข้าทำงานเป็นผู้สื่อข่าวนิตยสารการเมืองรายสัปดาห์ ที่กรุงเทพมหานคร ก่อนที่จะลาออกมาเป็นเกษตรกรฟาร์มเลี้ยงไก่ที่บ้านเกิดนักการเมืองถิ่นจังหวัดยะลา. บูฆอรี ยีหมะ สำนักวิจัยและพัฒนา สถาบันพระปกเกล้า. 2555

 งานการเมือง 
ไพโรจน์ เข้าสู่วงการการเมือง ด้วยการเป็นสมาชิกสภาจังหวัด เขตอำเภอยะหา ก่อนที่จะได้รับเลือกตั้งเป็นสมาชิกสภาผู้แทนราษฎรครั้งแรกใน พ.ศ. 2531 สังกัดพรรคประชาธิปัตย์ และได้รับเลือกตั้งเพียงครั้งเดียว  

 สมาชิกสภาผู้แทนราษฎร 
ไพโรจน์ เฉลียวศักดิ์ ได้รับการเลือกตั้งเป็นสมาชิกสภาผู้แทนราษฎรทั้งหมด 1 สมัย คือ

 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2531 จังหวัดยะลา สังกัดพรรคประชาธิปัตย์

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์, เล่ม ๑๐๗ ตอนที่ ๒๔๐ ง ฉบับพิเศษ หน้า ๕, ๔ ธันวาคม ๒๕๓๓
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์, เล่ม ๑๐๕ ตอนที่ ๒๐๒ ง ฉบับพิเศษ หน้า ๖, ๓ ธันวาคม ๒๕๓๑
# ความตกลงหุ้นส่วนทางเศรษฐกิจระดับภูมิภาค
ความตกลงหุ้นส่วนทางเศรษฐกิจระดับภูมิภาค หรือ อาร์เซ็ป  คือความตกลงเขตการค้าเสรี ระหว่าง 10 ชาติสมาชิกอาเซียน และ 5 ประเทศคู่เจรจา (ได้แก่ จีน ญี่ปุ่น เกาหลีใต้  ออสเตรเลีย และนิวซีแลนด์) ซึ่งการเจรจาเกี่ยวกับความตกลงหุ้นส่วนทางเศรษฐกิจระดับภูมิภาคนี้ได้เริ่มขึ้นอย่างเป็นทางการในการประชุมอาเซียนที่ประเทศกัมพูชาเมื่อเดือนพฤศจิกายน พ.ศ. 2555

สมาชิก
ประเทศ
 อาเซียน
 
 
 
 
 
 
 
 
 
 
 อาเซียนบวกสาม
 
 
 
 อาเซียนบวกหก
 
 
อ้างอิง 

แหล่งข้อมูลอื่น 
 กลุ่มในเฟซบุ๊ก